Dr. Fabiana Florescu, pentru a treia oară președintă a Juriului studențesc al Universității din București pentru atribuirea Premiului Goncourt
Pentru a treia oară consecutiv, dr. Fabiana Florescu va reprezenta România și Republica Moldova la Paris, la invitația Academiei Goncourt, cu ocazia anunțării Premiului Goncourt, ediția 2023.
Proaspăt doctor în Filologie, cu o teză având titlul Poétique(s) en question(s) chez Christian Prigent et Valère Novarina. (Re)penser et pratiquer la poésie de l’extrême contemporain : de l’intertextualité à l’intermédialité, dr. Fabiana Florescu va reprezenta România și în calitate de laureată a concursului de critică literară organizat de Institutul Francez din România sub patronajul Academiei Goncourt.

Teza de doctorat susținută de dr. Fabiana Florescu a fost realizată sub coordonarea prof. dr. habil. Lidia Cotea, în cadrul Școlii Doctorale de Studii Literare și Culturale a Facultății de Limbi și Literaturi Străine a Universității din București.

Mai multe detalii cu privire la ediția din 2023 a evenimentului de anunțare a Premiului Goncourt pot fi consultate aici.

